পরিযায়ী শ্রমিকদের সম্মান জানিয়ে বিশ্বকর্মা পুজোর ছুটি ঘোষণা রাজ্যের

কলকাতা: চারিদিকে আজ সাজো সাজো রব। কারণ আজ মণ্ডপে মণ্ডপে পুজিত হবেন বিশ্বকর্মা। বিভিন্ন অফিস থেকে শুরু করে কারখানা, বিভিন্ন দোকানে পুজিত হবেন বিশ্বকর্মা। বিশ্বকর্মা পুজোয় সরকারি ছুটি ঘোষণা করেছে রাজ্য সরকার। বিশ্বকর্মা পুজোর সকালে সোশাল মিডিয়ায় বঙ্গবাসীকে বিশ্বকর্মা পুজোর শুভেচ্ছা জানালেন মুখ্যমন্ত্রী মমতা বন্দ্যোপাধ্যায়। পাশাপাশি লিখলেন,  পরিযায়ী শ্রমিকদের সম্মান জানিয়ে এই সিদ্ধান্ত নেওয়া হয়েছে।

বিশ্বকর্মার পুজোর সকালে এক্স হ্যাণ্ডেলে পোস্ট করে মুখ্যমন্ত্রী লিখলেন, “সকলকে জানাই বিশ্বকর্মা পুজোর আন্তরিক শুভেচ্ছা। এবারে আমরা পরিযায়ী শ্রমিকদের সম্মান জানিয়ে বিশ্বকর্মা পুজোতে রাজ্য সরকারি ছুটি ঘোষণা করেছি।”

সকলকে জানাই বিশ্বকর্মা পুজোর আন্তরিক শুভেচ্ছা।

এবারে আমরা পরিযায়ী শ্রমিকদের সম্মান জানিয়ে বিশ্বকর্মা পুজোতে রাজ্য সরকারি ছুটি ঘোষণা করেছি।

— Mamata Banerjee (@MamataOfficial) September 17, 2025

আরও পড়ুন:  বিশ্বকর্মা পুজোর নিরঞ্জনের দিন ব্য়াহত চক্ররেল পরিষেবা! কোন স্টেশন পর্যন্ত চলবে ট্রেন?

ভিনরাজ্যে পরিযায়ী শ্রমিকদের উপর অত্যাচারের ছবি নিয়ে তোলপাড় রাজ্য রাজ্যনীতি। তারপরও হেনস্থার ছবি স্পষ্ঠ। এই ঘটনার প্রতিবাদে রাস্তায় মিছিলেও শামিল হয়েছেন মুখ্যমন্ত্রী। পরিযায়ী শ্রমিকদের রাজ্যে ফিরে আসার কথাও বলেছেন মুখ্যমন্ত্রী। তাদের জন্য চালু করেছেন শ্রমশ্রী প্রকল্প। এই প্রকল্পের আওতায় থাকা পরিযায়ী শ্রমিকরা যতদিন কাজ না পাবেন, ততদিন প্রতি মাসে ৫ হাজার টাকা করে ভাতা পাবেন। সেই পরিযায়ী শ্রমিকদের সম্মান জানিয়ে বিশ্বকর্মা পুজোয় ছুটি ঘোষণা আগেই করেছিলেন মমতা। আর সকালে সোশাল মিডিয়ায় পোস্ট করে সেকথা জানান মুখ্যমন্ত্রী মমতা বন্দ্যোপাধ্যায়।

দেখুন খবর: